શનિવારની રાત્રિ દરમ્યાન પારડી પંથકમાં ધોધમાર વરસાદ પડતાં પારડી તાલુકાનાં ટુકવાડા ગામે ધામણીયા ફળિયામાં રહેતા સીતાબેન છોટુભાઈ હળપતિનું ઘર ધ્વસ્ત થઈ ગયું હતું. મકાન માલિકના પરિવારોના જણાવ્યા મુજબ આ આવાસ 25 થી 30 વષઁ પહેલા સરકારી યોજના દ્વારા બનાવવામાં આવ્યું હતું. જેમાં પરિવારના સભ્યો રહેતા આવ્યા છે. આવાસ ઘણું જુનું હતું. જેથી તેમાં રહેતા સીતાબેનનો પરિવાર ચિંતિત હતો. અને મકાન ઘણું જૂનું હોવાથી તેની દિવાલોમાં તિરાડો પડી ગઈ હતી. આ ઘટનાની જાણ સરપંચ યોગેશભાઇને થતાં તેઓએ તાલુકા પંચાયતના પદાધિકારીઓને જાણ કરી હતી. અને મકાનની મુલાકાત લીધી હતી. આ ઘટનાની જાણ થતાં પારડી તાલુકા પંચાયતના નવનિયુક્ત પ્રમુખ નરેશભાઈ પટેલ, ઉપપ્રમુખ અજયભાઈ પટેલ, પારડી તાલુકા ભાજપ ઉપપ્રમુખ કિશોરભાઈ ટંડેલ, તથા ગામના સરપંચ યોગેશભાઇ પટેલ પારડી તાલુકા પંચાયતના સકઁલ જયસિંગભાઈને લઈને સ્થળ નિરીક્ષણ કરવામાં આવ્યું હતું.